ข้าวหมูแดงร้านนี้ คือร้านข้าวหมูแดงนายอ้า นั่นเอง ร้านนี้เป็นร้านของลูกสาว มาเปิดอยู่ใต้สะพาน เปิดถึงดึกมาก ส่วนร้านนายอ้าอยู่ตรงซอยเทอดไท 27 ใกล้ๆกัน 

จอดรถก็วนๆรอบๆตลาดใต้สะพานครับ ที่จอดเยอะอยู่ ดึกๆหน่อย ก็จอดข้างทางแถวหน้าเทอดไท27ได้เลย ยาวๆ

จากที่เห็นหลายๆรีวิวเขียนว่าหน้างอ ก็ไม่คิดอะไร ไปถึงคนรอต่อคิวเยอะพอสมควรเลย ระหว่างรอเลยยืนถ่ายรูปสักหน่อย ระหว่างที่ถ่ายก็โดนเลย ถามว่าถ่ายไปทำไม ไอหยา ตกใจเหมือนกัน เค้าก็เล่าว่าเคยมีคนมาถ่ายรูปแล้วลงเนตไปด่า หงะ ผมก็บอกผมถ่ายเฉยๆครับ ขี้เกียจอธิบายเด๊วยาว

ครั้งนั้นเป็นการซื้อกลับบ้านครับ ยังไม่ได้ลงรีวิว ดันมีโอกาสไปอีกรอบเลยไปนั่งทานเลยดีกว่า ไปดึกมากพอสมควร เลยมีโต๊ะนั่ง เลยนั่งทานซะเลย

ทานที่ร้านอร่อยกว่าซื้อกลับบ้านเยอะเลยอะ น้ำราดเค้าอร่อยดีนะ ถ่ายรูปมาไฟส้มเกิ๊น ถ่ายมาสีเลยประหลาดหน่อย

อร่อยครับ เปิดถึงดึกด้วย กลับไปกินอีกแน่นอน แต่ยังเหลือข้าวหมูแดงตรงนี้อีกร้านที่ไม่ได้ลอง เด๊วไปจัดร้านนู้นก่อน
